ગુજરાત એટીએસના ડિપ્ટી એસપી કે.કે.પટેલે જણાવ્યું હતું કે, છેલ્લા 18 મહિનાથી આ બંન્ને શંકાસ્પદ વ્યક્તિઓ પર નજર રાખવામાં આવી રહી હતી. તેમની પર આરોપ છે કે, તેઓ આઇએસઆઇએસ થી ફેસબૂક, ટ્વીટર અને ટેલિગ્રામના એક ઇન્ક્રિપ્ટેડ મેસેજિંગ એપ સાથે જોડાયેલા હતા. આ બંન્ને વ્યક્તિઓ પર લાંબા સમય સુધી નજર રાખ્યા બાદ એટીએસને જાણકારી મળી હતી કે, તેઓ નજીકના ભવિષ્યમાં કોઇ વૉલ્ફ અટેક કરવાની તૈયારી કરતા હતા. તેમણે કહ્યું કે, બંન્ને વ્યક્તિઓ એક બોમ્બ બ્લાસ્ટ કરવાની યોજનાના છેલ્લા તબક્કામાં હતા અને આગલા બે દિવસની અંદર તેઓ હુમલો કરવાના હતા.